CELEX: 32005R0564
Language: mt
Date: 2005-04-08 00:00:00
Title: Regolament tal-Kunsill (KE) Nru. 564/2005 tat- 8 ta' April 2005 li jemenda r-Regolament (KE) Nru. 1601/2001 li jimponi dazju anti- dumping definittiv u jiġbor b’mod definittiv id-dazju anti- dumping provviżorju impost fuq l-importazzjoni ta' ċerti ħbula tal-ħadid jew ta’ l-azzar li joriġinaw mir-Repubblika Ċeka, ir-Russja, it-Tajlandja u t-Turkija

13.6.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               367
            
         REGOLAMENT TAL-KUNSILL (KE) Nru. 564/2005
   tat-8 ta' April 2005
   li jemenda r-Regolament (KE) Nru. 1601/2001 li jimponi dazju anti-dumping definittiv u jiġbor b’mod definittiv id-dazju anti-dumping provviżorju impost fuq l-importazzjoni ta' ċerti ħbula tal-ħadid jew ta’ l-azzar li joriġinaw mir-Repubblika Ċeka, ir-Russja, it-Tajlandja u t-Turkija
   IL-KUNSILL TA' L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li jkunu l-oġġett ta' dumping minn pajjiżi li mhumiex membri tal-Komunità Ewropea (1) (“ir-Regolament bażiku”), u b' mod partikolari l-Artikolu 11(3) tiegħu,
   Wara li kkunsidra l-proposta preżentata mill-Kummissjoni wara konsultazzjoni mal-Kumitat Konsultattiv,
   Billi:
   A.   PROĊEDURA TA' QABEL
   
               (1)
            
            
               Fil-5 ta’ Mejju 2000, il-Kummissjoni tat bidu għall-proċedura (2) anti-dumping fuq l-importazzjonijiet ta’ ċerti ħbula tal-ħadid jew ta’ l-azzar li joriġinaw, inter alia, mit-Turkija.
            
         
               (2)
            
            
               Din il-proċedura fl-aħħar mill-aħħar irriżultat f’dazju anti-dumping definittiv impost mir-Regolament tal-Kunsill (KE) Nru 1601/2001 (3) sabiex jitneħħew l-effetti inġurjużi tad-dumping.
            
         B.   TALBA GĦAL REVIŻJONI INTERIM
   
               (3)
            
            
               Talba għal reviżjoni interim parzjali tar-Regolament (KE) Nru 1601/2001 waslet minn Has Çelik ve Halat Sanayi Ticaret A.S. (“Has Çelik”, jew “l-applikant”), produttur esportatur Tork ta’ ċerti ħbula u kejbils tal-ħadid jew ta’ l-azzar li huma soġġetti għall-miżuri anti-dumping fis-seħħ.
            
         
               (4)
            
            
               F' din it-talba bis-saħħa ta' l-Artikolu 11(3) tar-Regolament bażiku ġie sostnut li ċ-ċirkustanzi fir-rigward ta’ dumping li fuq il-bażi tiegħu kienu stabbiliti l-miżuri fis-seħħ, inbidlu u dawn il-bidliet huma ta’ natura li ddum.
            
         
               (5)
            
            
               Skond it-talba, l-applikant wettaq tibdiliet strutturali li kellhom impatt sinifikanti fuq il-valur normali. Barra minn hekk, kien sostnut li t-tqabbil ta’ valur normali bbażat fuq l-ispejjeż jew fuq il-prezzijiet domestiċi u l-prezzijiet ta’ esportazzjoni lejn il-Komunità għandu jwassal għal tnaqqis tad-dumping ferm aktar ’l isfel mil-livell tal-miżuri kurrenti li japplikaw għall-importazzjonijiet mill-applikant, jiġifieri 17,8 %. Għalhekk, l-impożizzjoni kontinwa ta' miżuri fil-livelli eżistenti, li kienu bbażati fuq il-livell tad-dumping li kien stabbilit qabel, m' għandhiex tkun aktar meħtieġa sabiex tikkumpensa għad-dumping.
            
         
               (6)
            
            
               Peress illi ddeterminat, wara li kkonsultat lill-Kumitat Konsultattiv, li kienet teżisti evidenza suffiċjenti sabiex tingħata bidu ta' reviżjoni interim parzjali, il-Kummissjoni ppubblikat avviż (“Avviż ta' Bidu”) (4) u bdiet investigazzjoni, limitata fil-kompetenza għall-istħarriġ bir-reqqa tad-dumping mill-applikant.
            
         C.   PROĊEDURA
   
               (7)
            
            
               Il-Kummissjoni tat parir b’mod uffiċjali lir-rappreżentanti tal-pajjiż ta’ esportazzjoni u l-applikant dwar il-bidu tar-reviżjoni interim parzjali u tat lill-partijiet kollha kkonċernati direttament, l-opportunità li jagħtu l-perspettiva tagħhom bil-miktub u sabiex jitolbu għal smigħ. Sottomissjoni tressqet minn EWRIS, il-Kumitat ta’ Kollegament ta' l-Industriji tal-Wajers u Ħbula ta’ l-U.E. li kien il-korp li għamel l-ilment fil-każ oriġinali.
            
         
               (8)
            
            
               Il-Kummissjoni bagħtet ukoll kwestjonarju lill-applikant, li wieġeb fil-limiti ta’ żmien stipulati fl-Avviż ta’ Bidu.
            
         
               (9)
            
            
               Il-Kummissjoni fittxet u vverifikat l-informazzjoni kollha li qieset meħtieġa bil-għan li jkun determinat id-dumping u wettqet żjara ta’ verifika fuq il-post ta’ l-applikant.
            
         
               (10)
            
            
               L-investigazzjoni tad-dumping kopriet il-perijodu mill-1 ta’ Lulju 2003 sad-29 ta’ Frar 2004 (“il-perijodu ta’ investigazzjoni”).
            
         D.   PRODOTT
   Prodott konċernat
   
               (11)
            
            
               Il-prodott konċernat huwa l-istess bħal dak ta’ l-investigazzjoni li wasslet għall-impożizzjoni tal-miżuri li hemm bħalissa (“l-investigazzjoni preċedenti”), jiġifieri ħbula u kejbils tal-ħadid jew ta’ l-azzar, inklużi ħbula bil-koljatura maqfula, esklużi ħbula u kejbils ta’ l-istainless steel, li għandhom dimensjoni massima ta’ wisgħa trasversali li taqbeż it-3 mm, b’ tagħmir imqabbad jew li mhuwiex imqabbad (“steel wire rope” jew “SWR”), li joriġinaw mit-Turkija, li bħalissa huma klassifikabbli fil-kodiċi NM 7312 10 82, 7312 10 84, 7312 10 86, 7312 10 88 u 7312 10 99.
            
         Prodott jixxiebaħ
   
               (12)
            
            
               Bħal ma ġara fl-investigazzjoni ta’ qabel, din l-investigazzjoni wriet li l-SWR prodotti fit-Turkija mill-applikant u mibjugħa fis-suq Tork jew esportati lill-Komunità għandhom l-istess karatteristiċi fiżiċi bażiċi u l-istess użi, u għalhekk għandhom ikunu kkunsidrati bħala prodott jixxiebaħ fi ħdan it-tifsira ta’ l-Artikolu 1(4) tar-Regolament bażiku.
            
         E.   DUMPING
   Valur normali
   
               (13)
            
            
               Sa fejn hija kkonċernata d-determinazzjoni tal-valur normali, l-ewwel kien stabbilit jekk il-bejgħ domestiku totali ta’ l-applikant kienx rappreżentattiv meta mqabbel ma’ l-esportazzjoni totali tiegħu lill-Komunità. Skond l-Artikolu 2(2) tar-Regolament bażiku dan instab li huwa l-każ minħabba li l-volum ta’ bejgħ domestiku jagħmel mill-anqas 5 % tal-volum totali ta’ bejgħ ta’ l-esportazzjoni lill-Komunità.
            
         
               (14)
            
            
               Għal kull wieħed mit-tipi mibjugħa mill-applikant fis-suq domestiku tiegħu u misjub li huwa komparabbli direttament mat-tipi esportati lill-Komunità, kien eżaminat jekk il-bejgħ domestiku kienx rappreżentattiv b' mod suffiċjenti għall-għanijiet ta' l-Artikolu 2(2) tar-Regolament bażiku. Dan kien meqjus li kien il-każ meta, waqt il-perijodu ta’ investigazzjoni, il-volum totali ta’ bejgħ domestiku ta’ tip irrappreżenta 5 % jew aktar tal-volum totali ta’ bejgħ ta’ l-istess tip li huwa esportat lill-Komunità. Għal biċċa l-kbira tat-tipi li huma esportati lill-Komunità waqt il-perijodu ta’ l-investigazzjoni, instab tip rappreżentattiv li huwa komparabbli, mibjugħ fis-suq domestiku.
            
         
               (15)
            
            
               Għat-tipi tal-prodotti li jilħqu t-test ta’ 5 %, imbagħad saret verifika għal jekk il-bejgħ domestiku ta’ kull tip li jista’ jiġi kkomparat, jistax jitqies bħala li sar fl-andament normali tan-negozju, billi jkun stabbilit il-proporzjon tal-bejgħ meta mqabbel mal-konsumaturi indipendenti tat-tip ikkonċernat, mhux magħmulab’ telf. Fil-każijiet kollha, il-bejgħ tat-tip mhux magħmul b’ telf, irrappreżenta aktar minn 80 % tal-volum totali domestiku ta’ dak it-tip u għalhekk, il-valur normali kien ibbażat fuq il-medja tal-prezz mwieżen tal-bejgħ domestiku kollu li sar matul il-perijodu ta’ l-investigazzjoni.
            
         
               (16)
            
            
               Għat-tipi tal-prodotti esportati lill-Komunità fejn ma nstabu l-ebda tipi komparabbli mibjugħa fuq is-suq domestiku, il-valur normali nħadem fuq il-bażi ta' l-ispejjeż tal-manifatturat imġarrba mill-applikant għat-tipi tal-prodotti ta' l-esportazzjoni in kwestjoni flimkien ma' ammont raġjonevoli għall-bejgħ, l-ispejjeż ġenerali u amministrattivi u profitti skond l-Artikolu 2(3) u 2(6) tar-Regolament bażiku. L-ispejjeż ġenerali u amministrattivi kienu bbażati fuq il-bejgħ domestiku tal-prodott li jixxiebaħ, ta’ l-applikant. Il-marġini tal-profitt kien ibbażat fuq il-bejgħ domestiku ta’ l-applikant tal-prodott li jixxiebaħ fl-andament normali tal-kummerċ.
            
         Prezz ta' l-Esportazzjoni
   
               (17)
            
            
               Minħabba li l-bejgħ kollu ta' l-esportazzjoni tal-prodott ikkonċernat sar direttament lill-konsumaturi indipendenti fil-Komunità, il-prezz ta’ l-esportazzjoni kien stabbilit fuq il-bażi ta’ dawn il-prezzijiet li tħallsu jew li huma pagabbli, skond l-Artikolu 2(8) tar-Regolament bażiku.
            
         Paragun
   
               (18)
            
            
               Il-paragun tal-valur normali mal-prezz ta’ l-esportazzjoni sar fuq bażi ta’ ex-fabbrika u fl-istess livell tal-kummerċ. Sabiex ikun żgurat paragun ġust, ittieħdu in kunsiderazzjoni, skond l-Artikolu 2(10) tar-Regolament bażiku, id-differenzi fil-fatturi irreklamati u pprovati li jaffetwaw il-prezzijiet u l-paragun tal-prezzijiet, jiġifieri spejjeż tat-trasport, spejjeż ta' l-assigurazzjoni, spejjeż tal-handling, tat-tgħabija u spejjeż anċillari, spejjeż ta' kreditu u kummissjonijiet.
            
         Marġni tad-dumping
   
               (19)
            
            
               Il-paragun sar bejn il-medja mwieżna tal-valur normali aġġustat għal kull tip ta’ prodott u l-medja mwieżna tal-prezz ta’ l-esportazzjoni nett ex-fabbrika tat-tip komparabbli, skond l-Artikolu 2(11) tar-Regolament bażiku.
            
         
               (20)
            
            
               Il-paragun hekk kif deskritt hawn fuq ma weriex l-eżistenza ta' dumping.
            
         F.   IN-NATURA LI DDUM TAĊ-ĊIRKUSTANZI MIBDULA
   
               (21)
            
            
               Skond l-Artikolu 11(3) tar-Regolament bażiku, kien ukoll eżaminat jekk iċ-ċirkustanzi mibdula kienux jistgħu b’ mod raġjonevoli jissejħu li huma ta’ natura li ddum.
            
         
               (22)
            
            
               F' dan ir-rigward, l-investigazzjoni rrivelat li l-applikant għadda minn bidliet strutturali li jaffetwaw b' mod konsiderevoli l-istruttura tal-produzzjoni u ta’ l-organizzazzjoni, li jirriżultaw f' effiċjenza ta' produzzjoni li hija sostanzjalment ogħla li wasslet għal waqgħa fl-ispejjeż tal-produzzjoni u b’hekk naqqset il-valur normali meta mqabbel mal-perijodu ta’ l-investigazzjoni użat fl-investigazzjoni ta’ qabel (l-1 ta’ April 1999 sal-31 ta’ Marzu 2000). Matul l-istess perijodu, il-prezzijiet ta’ l-esportazzjoni żdiedu u l-ebda raġuni ma nstabet sabiex tindika li din iż-żjieda kienet temporanja.
            
         
               (23)
            
            
               Bħala konsegwenza kien konkluż li ċ-ċirkustanzi mibdula, b’ mod partikolari ż-żjieda fil-prezzijiet ta’ l-esportazzjoni lill-Komunità kkumbinati ma’ tnaqqis sostanzjali fl-ispejjeż tal-produzzjoni, huma ta’ natura li tibqa’ għal ħafna żmien.
            
         G.   MIŻURI ANTI-DUMPING
   
               (24)
            
            
               Fin-nuqqas ta’ dumping, huwa għalhekk ikkunsidrat xieraq li l-miżuri jkunu revokati safejn dawn jikkonċernaw lill-applikant.
            
         
               (25)
            
            
               Il-partijiet interessati kienu informati bil-fatti u l-kunsiderazzjonijiet li fuq il-bażi tagħhom kienet intenzjonata li tiġi rrakkomandata emenda għar-Regolament tal-Kunsill (KE) Nru. 1601/2001 u ngħataw l-opportunità li jikkummentaw.
            
         
               (26)
            
            
               Imbagħad, EWRIS ippreżentat xi kummenti ġenerali li fil-biċċa l-kbira jirrigwardaw iż-żjieda fil-prezzijiet tal-materja prima wara l-perijodu ta’ investigazzjoni. EWRIS ma qiegħdetx fid-dubju l-affarijiet li nstabu li għandhom x’ jaqsmu mad-dumping hekk kif deskritt hawn fuq fil-qosor, iżda minkejja dan, esprimit tħassib dwar il-possibilità li l-applikant jista’ jerġa’ jibda jwettaq dumping fil-ġejjieni.
            
         
               (27)
            
            
               Fir-rigward tal-prezzijiet tal-materja prima, huwa nnotat li l-prezzijiet tal-materja prima jista’ jkun li żdiedu wara l-perijodu ta’ investigazzjoni, iżda dan ma setax ittieħed in kunsiderazzjoni fil-kalkolu tad-dumping għall-applikant. F’ dan il-każ, il-materja prima ewlenija hija l-virga tal-wajer, prodott bażiku ta’ l-azzar, li huwa tip ta’ merkanzija bi prezzijiet li s-soltu jinbidlu f’ temp ta’ perijodi qosra. Għalhekk, kwalunkwe żjieda ta’ prezz ta’ dan it-tip ta’ materja prima ma tistax tkun ikkunsidrata bħala ta’ natura li tibqa’ għal ħafna żmien, li tista’ titfa’ dubju fuq l-affarijiet misjuba, imsemmija hawn fuq.
            
         
               (28)
            
            
               Fl-aħħar nett, ta' min jinnota li, minn meta saret ir-revoka tal-miżuri li jikkonċernaw lill-applikant biss u mhux lit-Turkija bħala entità sħiħa, l-applikant jibqa’ soġġett għall-proċediment u jista’ jkun investigat mill-ġdid fi kwalunkwe reviżjoni li sseħħ wara, imwettqa għat-Turkija skond l-Artikolu 11(6) tar-Regolament bażiku,
            
         ADOTTA DAN IR-REGOLAMENT
   Artikolu 1
   Ir-Regolament (KE) Nru. 1601/2001 qiegħed jiġi emendat hekk:
   
                
            
            
               Fit-tabella ta’ l-Artikolu 1(3) ir-rata ta’ dazju (%) għall-kumpanija Has Çelik ve Halat Sanayi Ticaret A.S. (TARIC kodiċi addizjonali A220) għandha tinbidel b' dan li ġej:
               “0”.
            
         Artikolu 2
   Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
      Magħmul fi Brussel, nhar it-8 ta’ April 2005.
      
         
            Għall-Kunsill
         
         
            Il-President
         
         J. ASSELBORN
      
   
   
      (1)  ĠU L 56, 6.3.1996, p. 1. Regolament kif emendat l-aħħar bir-Regolament (KE) Nru 461/2004 (ĠU L 77, tat-13.3.2004, p. 12).
   
      (2)  ĠU C 127, 5.5.2000, p. 12.
   
      (3)  ĠU L 211, 4.8.2001, p. 1. Regolament kif emendat l-aħħar bir-Regolament (KE) Nru 1268/2003 (ĠU L 180, 18.7.2003, p. 23).
   
      (4)  ĠU C 67, tas-17.3.2004, p. 5.